Alternativa za Njemačku
Alternativa za Njemačku (njemački: Alternative für Deutschland, AfD) je njemačka konzervativna i euroskeptična politička stranka osnovana 6. februara 2013. godine. Stranka se zalaže za prekid suradnje s eurozonom, protivi se euru, imigraciji, širenju islamskog utjecaja i istospolnim brakovima. Alternativa za Njemačku je treća najbrojnija stranka po zastupljenosti i istovremeno najjača oporbena stranka u njemačkom parlamentu, a podrška joj raste iz godine u godinu zbog bavljenja izuzetno aktualnim političkim pitanjima Njemačke. AfD je posebno popularna na istoku Njemačke (savezne države Brandenburg, Tiringija, Saska, Saska-Anhalt), gdje je druga najpopularnija politička opcija. Osim u državama na istoku Njemačke, stranka uživa značajnu podršku i u saveznim državama Bavarskoj, Baden-Württembergu, Mecklenburg-Zapadnom Pomorju te u Saveznom glavnom gradu Berlinu.